|  |
| --- |
| Description: C:\Users\albert.avdiu\AppData\Local\Microsoft\Windows\Temporary Internet Files\Content.Outlook\4YHMV24H\STEMA.jpg |
| **REPUBLIKA E KOSOVËS**REPUBLIKA KOSOVA – REPUBLIC OF KOSOVO |
| **GJYKATA THEMELORE PEJË**OSNOVNI SUD PEĆ – BASIC COURT PEJA |

**P.nr.1/18**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Fitore Bojku, në lëndën penale kundër të pandehurit A.D , sipas aktakuzës së PPTH në Pejë PP/II nr.2079/17 të dt.03.1.2017 për vepre penale : përdorim i armës apo mjetit të rrezikshëm nga neni 375 par 2 të KPRK-së, pas mbajtjes se seancës publike për shqyrtimin e marrëveshjes mbi pranimin e fajësisë, të mbajtur në pranin e të pandehurit A. D mbrojtësit av. Ali Lajqi nga Peja sipas autorizimit dhe të prokurorit të shtetit Lumturije Hoxha , me dt.04.1.2018 ka marrë dhe botërisht ka shpallë këtë :

 **A K T GJ Y K I M**

**I pandehuri A. D i lindur me dt. në Pejë rruga S. U nr. 7, i biri i A dhe nënës S e gjinisë, shqiptar, shtetas i Republikës së Shqipërisë gjendet në liri .**

**ËSHTË FAJTOR**

Për shkak se:

Me dt. 18.8.2017 rreth orës 16:00 në rrugën S.U nr. 7 , në Pejë , për herë të par , pa autorizim posedon pistoletën me gaz të markës Ekol cal 9 mm , me numër serik E2AP-1660268, në atë mënyrë që ,gjersa i pandehuri A. D ishte në aheng familjar ku për një moment ka shtënë në ajër , gjatë kontrollit nga njësiti policorë tek shtëpia e të pandehurit ku në rrugë para derës së hyrjes gjenden dy gëzhoja të kalibrit 9 mm si dhe arma e lartcekur që dorëzohet vullnetarisht nga i pandehuri.

-me çka ka kryer vepër penale: mbajtja në pronësi, përdorim i armës apo mjetit të rrezikshëm nga neni 375 par 2 të KPRK-së.

Prandaj gjykata të pandehurin konform nenit 41, 42,43,46 ,49 ,50,51,52, 76 dhe nenit 375 par 2 të KPRK-së.

**E GJYKON :**

1. Me dënim me gjobë në lartësi prej 300 euro , e të cilën gjobë i pandehuri është i obliguar ta paguaj në afat prej 3 muajsh , në rast të mospagimit gjoba në fjalë i zëvendësohet me dënim me burg duke llogaritur 20 € (njëzet) për 1 ( një) ditë burgu .

Dhe

 **Me dënim të kushtëzuar burgu,**

1. Në atë mënyrë që ia përcakton dënimin me burg në kohëzgjatje prej 6 muajsh , e të cilin dënim i pandehuri fare nuk do ta vuaj nëse në afat prej 1 viti nuk kryen ndonjë vepër tjetër penale

Obligohet i pandehuri që në emër të paushallit gjyqësorë të paguaj shumën prej 15 euro -15 ditë pasi që aktgjykimi të merr formën e prerë.

Pistoletën me gaz e markës Ekol cal 9 mm , me numër serik E2AP-1660268-KONFISKOHET

Shpenzime procedurale nuk ka pasur.

**A r s y e t i m**

Prokuroria Themelore në Pejë me dt.03.1.2018 kundër të pandehurit A. D ka ngritë aktakuzë PP/II nr.2079/17, për vepre penale : përdorim i armës apo mjetit të rrezikshëm nga neni 375 par 2 të KPRK-së., duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Bashkë me aktakuzën i ka dërguar gjykatës edhe njoftimin për marrëveshjen e lidhur për pranimin e fajësisë, në ç mënyrë është njoftuar gjykata për detalet dhe është lutur që të mbahet shqyrtimi gjyqësorë sa më shpejtë që është e mundur .

Në shqyrtimin gjyqësorë në të cilin kanë prezantuar i pandehuri A.D. , mbrojtësi av.Ali Lajqi dhe prokurori i shtetit Lumturije Hoxha është bërë e ditur përkatësisht është konfirmuar se : i pandehuri , mbrojtësi i tij dhe prokurori i shtetit me dt. 03.1.2018 kanë lidhë marrëveshje për pranimin e fajësisë dhe të njëjtën marrëveshje sërish e kanë konfirmuar edhe në shqyrtimin gjyqësor, dhe këtë marrëveshje gjyqtari e ka pranuar – i bindur thellë se marrëveshja e tillë është bërë konform dispozitave të Kodit të procedurës Penale dhe të Kodit Penal të Republikës së Kosovës .

Pasi që u aprovua përkatësisht u pranua marrëveshja mbi pranimin e fajësisë gjyqtari e konfirmoj edhe vendimin mbi masën ndëshkuese ashtu siç është precizuar edhe në marrëveshjen për pranimin e fajësisë .

Vendimi mbi shpenzimet e procedurës penale është marrë konform nenit 450 të KPPRK-së

Vendimi mbi konfiskimin e armës është marrë konform nenit 62 par 1.dhe 2 pika 2.7 . dhe neni 69 par 1 të KPRK-së.

Nga sa u tha më lartë konform nenit 365 të KPPRK-së u vendos si më lartë.

 Nga Gjykata Themelore në Pejë D.P. datë.04.1.2018

Sekretarja juridike Gjyqtari

Fitore Bojku Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .